《送陈子寿往河南》
清代·朱克生

匹马游梁出帝乡，赠鞭重集酒炉旁。那堪旅舍逢离别，正值家园作战场。

汴水月明沙雁过，蓟门霜动夜砧凉。伤心去住同摇落，不独悲秋泪满裳。

作者简介：（1631—1679）江南宝应人，字国桢，一字念义，号秋崖。诸生。所为诗才气高爽，王士禛、汪琬皆爱重之。生平足迹半天下，所至皆纪以诗。尝搜罗邑中忠孝节义诸事迹，为《人物志》。有《毛诗考證》、《雪夜丛谈》、《环溪秋崖诗集》等。